Na temelju članka 17. stavak 3., a vezano uz članak 31. Zakona o poljoprivrednom zemljištu ("Narodne novine", broj 20/18, 115/18, 98/2019 i 57/22), te Suglasnosti Ministarstva prostornog uređenja, graditeljstva i državne imovine od 25. ožujka 2023. godine, KLASA: 940-01/19-03/4184, URBROJ: 531-09-2-6/3-23-12, i članka 36. Statuta Općine Vuka („Službeni glasnik Općine Vuka“, broj 01/14, 01/18, 01/20 i 02/21) Općinsko vijeće Općine Vuka, na svojoj 20. sjednici, održanoj dana 25. svibnja 2023. godine donosi

**Odluku o raspisivanju javnog natječaja za zakup neizgrađenog građevinskog zemljišta u vlasništvu Republike Hrvatske na području Općine Vuka, koje je po uporabnom svojstvu poljoprivredno zemljište**

**I.**

Raspisuje se javni natječaj za zakup neizgrađenog građevinskog zemljišta u vlasništvu Republike Hrvatske na području Općine Vuka, koje je po uporabnom svojstvu poljoprivredno zemljište, u katastarskoj općini Vuka.

Zemljište koje se daje u zakup navedeno je u Tablici 1,. a koja se nalazi u prilogu ove Odluke i čini njezin sastavni dio.

Zemljište se daje u zakup za poljoprivrednu namjenu, na rok od 10 godina s ugovornom klauzulom o raskidu ugovora nakon završetka vegetativne sezone, odnosno nakon dobivanja akta kojim se odobrava građenje, potvrde glavnog projekta ili rješenja o izvedenom stanju, do privođenja toga zemljišta namjeni utvrđenoj prostornim planom, odnosno do pravomoćnosti rješenja o povratu sukladno posebnom propisu.

Neizgrađeno građevinsko zemljište koje se daje u zakup ne može se koristiti za:

a) podizanje trajnih nasada,

b) izgradnju građevina u svrhu poljoprivredne proizvodnje.

**II.**

Općinsko vijeće Općine Vuka provest će postupak javnog natječaja prikupljanjem pisanih ponuda.

**III.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**IV.**

Tekst javnog natječaja za zakup objavljuje se na mrežnoj stranici Općine Vuka i mrežnoj stranici Ministarstva poljoprivrede u trajanju od 30 dana.

Općina Vuka tekst javnog natječaja može objaviti i na oglasnoj ploči.

Pisane ponude se dostavljaju Općini Vuka u roku od 30 dana od objave natječaja na oglasnoj ploči i mrežnoj stranici Općine Vuka [www.opcina-vuka.hr](http://www.opcina-vuka.hr).

**V.**

Tekst javnog natječaja za zakup sa popisom čestica, nalazi se u prilogu ove Odluke i čini njezin sastavni dio.

**VI.**

Odluku o izboru najpovoljnije ponude za zakup donosi Općinsko vijeće Općine Vuka.

**VII.**

Stručne poslove u vezi s postupkom provedbe javnog natječaja za zakup obavlja Jedinstveni upravno odjel Općine Vuka.

**VIII.**

Ova Odluka objavit će se u Službenom glasniku Općine Vuka.

KLASA: 320-01/23-02/3

URBROJ: 2158-42-02-23-7

Predsjednik Općinskog vijeća

Stjepan Ribić

**Tablica 1.:Na rok od 10 godina**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| R.BR. | Naziv katastarske općine | PTC. Br. | Broj katastarske čestice | Način uporabe katastarske čestice (katastarska kultura) | Način uporabe katastarske čestice (stvarno stanje) | Površina (ha) | Jedinična zakupnina (EUR) | Početna zakupnina (EUR) | Postotak uveć./umanj. |  Ukupna visina početne zakupnine (EUR) | Napomena |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|   |   |   |   |   |  |   |   | 7\*8 |   | 9+10 |   |
| 1. | Vuka | 1 | 859/10 | oranica  | oranica  |  5,1743 | 61,45 | 317,96 | 0,00  | 317,96 |  |

\*Fiksni tečaj konverzije: 7,53450

Sveukupna površina u natječaju u ha: 5,1743

Sveukupna početna zakupnina u natječaju u eurima: 317,96 eura